皮利斯

羅拔·皮利斯係法國一足球員，曾經幫阿仙奴踢過，專打攻擊中場。

皮利斯早期喺法甲打滾，但冇贏過法甲聯賽冠軍。當時佢唔算好出名，不過法國足球代表隊喺1998年FIFA世界盃贏得冠軍嗰陣，有皮利斯份。

皮利斯要到2000年打歐洲國家盃之後先至為人熟悉。嗰陣時佢走到英超打阿仙奴。2002年佢贏得英格蘭足球先生，而佢亦成功帶起阿仙奴贏咗英超聯賽冠軍。喺2004年，皮利斯重幫阿仙奴以不敗姿態贏得英超聯賽冠軍。佢喺英超每季多數都有十幾球進賬，以一個中場嚟講算係好嘢。2005年曾經有評論話佢表現下滑，但嗰季皮利斯仍然排喺神射手第三位，入14球。

由於年紀開始越嚟越大，皮利斯同阿仙奴傾續約嗰陣傾唔成，2006年佢走到西甲打維拉利爾。而喺國家隊，最後出席嘅國際賽係2004年歐洲國家盃。

獎項 
 FIFA世界盃：1998年
 歐洲國家杯：2000年
 英超聯賽：2002年、2004年
 英格蘭足球先生：2002年

FootballDatabase.com：統計資料
 罗伯特·皮雷_五十大球星_历史_阿森纳中文官方网站_腾讯体育_腾讯网
 自傳資料

法國足球員
阿仙奴球員
維拉利爾球員